Csontritkulás torna
2024-10-17 10:30 - 11:15, 2024-10-24 10:30 - 11:15, 2024-11-07 10:30 - 11:15, 2024-11-21 10:30 - 11:15, 2024-11-28 10:30 - 11:15, 2025-02-12 10:30 - 11:15, 2025-02-19 10:30 - 11:15, 2025-02-26 10:30 - 11:15 (Europe/Budapest) and 1 more date | JFMK Nagyterem
JFMK, Nagyterem
Csontritkulás torna:
Mozgásaink izmok összehúzódásai által jönnek létre. Ez ingerként hat a csontokra, így javítva azok vérellátását és biztosítva a csontépüléshez nélkülözhetetlen ásványi anyagokat (pl. Calcium).
A csontritkulás torna fekvő testhelyzetben történik. Erősítjük az alsó végtag és a törzs izmait, emellett nagy hangsúlyt fektetünk a koordináció és az egyensúly javítására. Alkalmanként egyensúlyozó korongot (dynair) használunk, ami minden résztvevő számára biztosított.
A tornához kényelmes ruházat és polifoam szükséges.

csoport: 10:30 – 11:15

A Csontritkulás tornára az a biatorbágyi személy járhat, akinek diagnosztizált csontritkulása van, és leletét az első alkalommal be is mutatja.
Jelentkezni: munkatars@efibiatorbagy.hu vagy 06/70 504-2290 telefonszámon

Telki Egészségnap
2024-10-19 09:00 - 14:00 | Telki

Szenior torna
2024-10-24 09:30 - 10:15, 2024-11-07 09:30 - 10:15, 2024-11-21 09:30 - 10:15, 2024-11-28 09:30 - 10:15, 2025-02-12 09:30 - 10:15, 2025-02-19 09:30 - 10:15, 2025-02-26 09:30 - 10:15, 2025-03-05 09:30 - 10:15 | JFMK Nagyterem
JFMK, Nagyterem
Szenior ülőtorna:
A szenior torna minden olyan 50 év felettinek ajánlott, aki hatékonyan szeretné csökkenteni a kialakult panaszait, és további életminőség javulást szeretne elérni. Amellett, hogy javul a közérzetünk is, egy szuper csapathoz tartozhatunk.
Átmozgató és keringésjavító torna, amit széken ülve végzünk. A gyakorlatok során dolgoztatjuk és nyújtjuk a kéz, nyak, váll, törzs, felső végtag és alsó végtag izmait és a kötőszövetet. A torna végén állógyakorlatokat végzünk egyensúlyfejlesztés céljából.
A tornához kényelmes ruházat és 2 db kézisúlyzó (0,5 – 1 kg), vagy 2 db fél literes vizespalack szükséges.

csoport: 9:30 – 10:15

Jelentkezni: munkatars@efibiatorbagy.hu vagy 06/70 504-2290 telefonszámon

Budakeszi Önkormányzat
2024-10-25 08:30 - 11:30 | Budakeszi Önkormányzat
Vállald be! Ma van az a holnap!
Egészségtudatos kihívás a Budakeszi Járás Egészségfejlesztési Iroda közreműködésével, 8 hetes kihívás az egészségünkért

Perbál Egészségnap
2024-11-09 09:00 - 14:00 | Perbál

Budakeszi Önkormányzat
2024-11-22 08:30 - 12:00 | Budakeszi Önkormányzat
Vállald be! Ma van az a holnap!
Egészségtudatos kihívás a Budakeszi Járás Egészségfejlesztési Iroda közreműködésével, 8 hetes kihívás az egészségünkért program vége, utolsó testállapot felmérés

Őszidő Nyugdíjas Klub
2025-02-19 15:00 - 16:00 | JMFK, Baross Gábor u. 1, Biatorbágy, 2051, Magyarország
Buteyko légzés – Varga Zsófia

Őszidő Nyugdíjas Klub
2025-03-19 15:00 - 17:00 | JMFK, Baross Gábor u. 1, Biatorbágy, 2051, Magyarország
Téma: Konfliktuskezelés
(Krüzselyi Orsolya)

Víz világnapja - gyerekprogramok
2025-03-22 10:00 - 12:00 | JFMK, aula

Tavasznyitogató - Herceghalom
2025-03-22 12:00 - 15:00 | Herceghalom
Herceghalmon ezen a napon avatják fel a 2024 évben született gyermekek tábláját a Születések parkjában.
Biatorbágyi Egészségfejlesztő Iroda bemutatkozása

Csontritkulás torna - Herceghalom
2025-04-01 10:00 - 10:45, 2025-04-08 10:00 - 10:45, 2025-04-15 10:00 - 10:45, 2025-04-29 10:00 - 10:45 | Herceghalom, KEK (Gesztenyés út 36.)
Mozgásaink izmok összehúzódásai által jönnek létre. Ez ingerként hat a csontokra, így javítva azok vérellátását és biztosítva a csontépüléshez nélkülözhetetlen ásványi anyagokat (pl. Calcium).
A csontritkulás torna fekvő testhelyzetben történik. Erősítjük az alsó végtag és a törzs izmait, emellett nagy hangsúlyt fektetünk a koordináció és az egyensúly javítására. Alkalmanként egyensúlyozó korongot (dynair) használunk, ami minden résztvevő számára biztosított.
A tornához kényelmes ruházat és polifoam szükséges.
A torna időtartama: 10:00 – 10:45
Helyszín: KEK (2053 Herceghalom, Gesztenyés út 36.)
A Csontritkulás tornára az a személy járhat, akinek diagnosztizált csontritkulása van, és leletét az első alkalommal be is mutatja.
Jelentkezni: munkatars@efibiatorbagy.hu vagy 06/70 504-2290 telefonszámon

MozgásKihívás 2025
2025-05-05 - 2025-06-06 | Budakeszi Járás települései: Biatorbágy, Budajenő, Páty, Budaörs, Herceghalom, Budakeszi, Zsámbék, Tök, Remeteszőlős, Perbál, Herceghalom, Nagykovácsi
Idén is megrendezésre kerül a Mozgáskihívás Budakeszi Járás lakosai számára. A tavalyi évhez hasonlóan 2025-ben is a mozgás, a fizikai aktivitás népszerűsítése az Egészségfejlesztési Irodák fő fókusza. Ez nem véletlen, hiszen a testmozgás egyike azon „gyógymódoknak”, melyek jótékonyan hatnak az összes krónikus betegség megelőzésére és kezelésére, valamint a mentális egészségre is.

Már 2021 óta szervezzük a Mozgáskihívást! 2024-ben a résztvevők összesen 73 alkalommal mozogtak a 4 +1 hetes kihívás alatt. Ez nagyszerű! Célunk, hogy idén még többen csatlakozzanak a kihíváshoz, és még többször sportoljanak az emberek, vagyis Ti! Miért is ne akarnánk mozogni, amikor a fizikai aktivitás tudományos kutatások sokasága szerint segít megelőzni és kezelni a nem fertőző betegségeket, például a szív- és érrendszeri megbetegedéseket, a daganatos betegségeket és a cukorbetegséget. Emellett csökkenti a depresszió és a szorongás tüneteit, támogatja az agy egészségét, és hozzájárul a jóllét általános javulásához. Gyermekek és serdülők esetén is elengedhetetlen, hiszen segíti a csontok egészséges fejlődését, az izmok erősödését, valamint a motoros és kognitív képességek fejlődését.

Várjuk a jelentkezőket egyénileg vagy akár családdal, baráti társasággal közösen, hogy teljesítsék ezt a szuper kihívást, melynek időtartama:

MÁJUS 5. – JÚNIUS 6.

A 4 + 1 hét alatt hetente minimum 2 alkalommal kell sportolni és ezt számunkra igazolni. Ha a résztvevő valamelyik héten nem tud 2 alkalommal mozgást beiktatni, csak egyet, akkor az elmaradt alkalmat akár az utolsó + 1 héten pótolni tudja.

A megmérettetés során remek választás lehet például a túrázás, kocogás, kerékpározás, úszás és a konditeremben végzett edzés is. Fontos, hogy a sporttevékenységeket megfelelően dokumentáljuk, például edzésnaplóval, fotóval vagy alkalmazással.

Idén a Mozgáskihívás egy részletes InBody testállapot-felméréssel egészülhet ki, amelyet érdemes a kihívás megkezdése előtt elvégezni, ezáltal pontosabb képet kaphatunk testünk aktuális állapotáról.

A kihívás végeztével újabb állapotfelmérést készítünk, és az így kapott eredményekből nyomon követhetjük a fejlődést, felismerjük az elért eredményeket, és további célokat tudunk kitűzni a jövőre nézve.

A testállapot felmérésre megadott időpontokban előzetesen lehet jelentkezni, melynek helyszíne a Biatorbágyi Egészségház. Amennyiben a járás területén bármely településről legalább 10 fő jelentkezik a testanalízisre, biztosítjuk a kiszállást, és a mérést a helyszínen végezzük el.
Jelentkezési határidő: 2025.május 2.

További részletek és jelentkezés az alábbi linken: https://forms.gle/irPbo93jPJExnsUF7
